Як зрабіць так, каб свет вакол нас станавіўся намнога лепшым? Ці ўсе намаганні ты прыклаў, што залежалі ад цябе, альбо вырашыў перастрахавацца, а раптам не атрымаецца? Першыя крокі ў любой новай справе даюцца нялёгка, бо спачатку ты ідзеш усляпую, але трэба паспрабаваць. Так думала і я, калі пачынала першую акцыю па аказанні дапамогі грамадскаму прытулку для бяздомных жывёлін “Дабрыня” ў г. Брэсце. Гэта была сапраўдная калектыўная творчая справа майго класа, якая праходзіла ў некалькі этапаў і ў якую ўключыліся неабыякавыя дзеці, бацькі і настаўнікі. Напомню, што першы блін аказаўся зусім не камяком – мы сабралі каля 100 кілаграмаў сухога корму, больш чым 60 кілаграмаў розных круп, 2 232 000 рублёў і шмат іншага, таму другую акцыю пачыналі больш смела.